Na temelju članka 54. stavka 1. Zakona o ustanovama („ Narodne novine“ broj 76/93., 29/97., 47/99., 35/08 i 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18. i 98/19.), Školski odbor Srednje škole Jastrebarsko na sjednici održanoj 23.3.2020. godine uz prethodnu suglasnost Županijske skupštine Zagrebačke županije, KLASA: 021-04/20-01/01, URBROJ: 238/1-01-20-97 od 20. veljače 2020. godine donio je

ODLUKU

O IZMJENAMA I DOPUNAMA STATUTA

SREDNJE ŠKOLE JASTREBARSKO

Članak 1.

U Statutu Srednje škole Jastrebarsko, KLASA: 012-03/19-01/01, URBROJ: 238/12-53-19-1 od 29.3.2019. godine u članku 32. stavak 3. riječ „više“ zamjenjuje se riječima „najmanje dva“, a riječi „nego što se bira“ brišu se.

Članak 2.

U članku 55. stavku 2. riječi „Ured državne uprave Zagrebačke županije nadležnom za obrazovanje (u daljem tekstu: Ured državne uprave“ zamjenjuje se riječima „nadležno upravno tijelo županije“.

Članak 3.

U članku 57. točki 23. brišu se riječi „a ostalim radnicima rješenje o rasporedu radnog vremena“.

U članku 57. točki 29. riječi „Ured državne uprave“ zamjenjuje se riječima „nadležno upravno tijelo županije“.

Članak 4.

U članku 67. stavak 1. riječi „bira se izborno povjerenstvo koje će voditi postupak glasovanja i zapisnik o izborima“ zamjenjuju se riječima „biraju se izborna povjerenstva koja će voditi postupak glasovanja i zapisnike o izborima“.

U članku 67. stavku 5. riječi „Glasački listići izrađuju se abecednim redom i ovjeravaju pečatom Škole“ zamjenjuju se riječima „Kandidati na glasačkim listićima navode se abecednim redom te se glasački listići ovjeravaju pečatom Škole“.

Članak 5.

U članku 75. stavak 3. i stavak 4. brišu se.

Dosadašnji stavak 5. i stavak 6. postaju stavak 3. i stavak 4.

Članak 6.

U članku 107. stavku 2. riječi „Ured državne uprave“ zamjenjuju se riječima „nadležno upravno tijelo županije“.

Članak 7.

U članku 173. stavak 1. iza riječi „Škole“ dodaju se riječi „i na mrežnim stranicama Škole“.

Članak 8 .

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

Prijedlog Odluke o izmjenama Statuta utvrđen je na sjednici Školskog odbora održanoj dana 29.1.2020.

KLASA: 012-03/20-01/1 Predsjednik Školskog odbora

URBROJ: 238/12-53-20-1

U Jastrebarskom, 29.1.2020. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Josip Bilić, struč.spec.ing.mech.

Utvrđuje se da je Županijska skupština Zagrebačke županije na ovu Odluku o izmjenama i dopunama Statuta dala prethodnu suglasnost Zaključkom, KLASA: 021-04/20-01/1, URBROJ: 238/1-01-20-97 od 20.2.2020. godine.

Ova Odluka o izmjenama i dopunama Statuta donijeta je 23.3.2020. godine, objavljena na oglasnoj ploči 24.3.2020. godine, a stupila na snagu 1.4.2020. godine.

KLASA: 012-03/20-01/1 Ravnateljica

URBROJ: 238/12-53-20-2

U Jastrebarskom, 1.4.2020. \_\_\_\_\_\_\_\_\_\_\_\_\_\_\_\_\_\_\_

Đurđica Lončarić, prof.